Narva linnavolikogu liige Aleksandr Moissejev mõisteti süüdi KarS § 297 lg 1 ja § 25 lg 2 järgi kvalifitseeritava kuriteo toimepanemises. A. Moissejev lubas maksta 300 000 krooni pistist Ida Prefektuuri politseiametnikule talle kasulike menetluslike otsuste tegemise eest ühes kriminaalasjas. Lubatud pistisesummast 100 000 krooni andis A. Moissejev kuriteo matkimise käigus ka politseiametnikule vahetult üle. Kohus karistas A. Moissejevit reaalse vangistusega.